ಕೋವಿಡ್‍ಗೆ ಬಲಿಯಾದ ರಾಹುಲ್ ವೊಹ್ರಾ ಕೊನೆ ಕ್ಷಣದ ವೀಡಿಯೋ ವೈರಲ್

– ಕೋವಿಡ್ ಆಸ್ಪತ್ರೆಯ ಕರಾಳ ಸತ್ಯ ಬಿಚ್ಚಿಟ್ಟಿದ್ದ ವೊಹ್ರಾ

ನವದೆಹಲಿ: ಕೊರೊನಾ ಸೋಂಕಿನಿಂದ ನಟ ರಾಹುಲ್ ವೊಹ್ರಾ ಭಾನುವಾರ ನಿಧನರಾಗಿದ್ದರು. ತಮಗೂ ಉತ್ತಮ ಚಿಕಿತ್ಸೆ ಸಿಕ್ಕಿದ್ದರೆ, ಬದುಕುಳಿಯುತ್ತಿದ್ದೆ ಎಂದು ರಾಹುಲ್ ಶನಿವಾರ ಫೇಸ್‍ಬುಕ್‍ನಲ್ಲಿ ಪೋಸ್ಟ್ ಮಾಡುವ ಮೂಲಕ ಹೇಳಿಕೊಂಡಿದ್ದರು.

ಅವರ ನಿಧನದ ನಂತರ ರಾಹುಲ್ ಪತ್ನಿ ಜ್ಯೋತಿ ತಿವಾರಿ(35) ಹೃದಯ ವಿದ್ರಾವಕ ವೀಡಿಯೋವೊಂದನ್ನು ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಂಡಿದ್ದಾರೆ. ಈ ವೀಡಿಯೋದಲ್ಲಿ ರಾಹುಲ್ ಆಕ್ಸಿಜನ್ ಮಾಸ್ಕ್ ಧರಿಸಿರುವುದನ್ನು ಕಾಣಬಹುದುದಾಗಿದೆ.

‘ನನ್ನ ರಾಹುಲ್ ಹೊರಟು ಹೋದ ಇದು ಎಲ್ಲರಿಗೂ ತಿಳಿದಿರುವ ವಿಷಯವೇ ಆದರೆ ಹೇಗೆ ಹೋದ ಎಂಬುವುದು ಯಾರಿಗೂ ತಿಳಿದಿಲ್ಲ. ದೆಹಲಿಯ ರಾಜೀವ್ ಗಾಂಧಿ ಸೂಪರ್ ಸ್ಪೆಷಾಲಿಟಿ ಆಸ್ಪತ್ರೆಯಲ್ಲಿ ರೋಗಿಗಳಿಗೆ ಈ ರೀತಿ ಚಿಕಿತ್ಸೆ ನೀಡುತ್ತಾರೆ. ಪ್ರತಿ ರಾಹುಲ್‍ಗೆ ನ್ಯಾಯ ಸಿಗಬೇಕು ಎಂದು ಕ್ಯಾಪ್ಷನ್ ಹಾಕಿಕೊಳ್ಳುವ ಮೂಲಕ ವೀಡಿಯೋವನ್ನು ಶೇರ್ ಮಾಡಿಕೊಂಡಿದ್ದಾರೆ.

View this post on Instagram

A post shared by Jyoti Tiwari (@ijyotitiwari)

ವೀಡಿಯೋದಲ್ಲಿ ರಾಹುಲ್ ಆಸ್ಪತ್ರೆಯಲ್ಲಿನ ಚಿಕಿತ್ಸೆ ಹಾಗೂ ಸೇವೆಗಳ ಬಗ್ಗೆ ಹೇಳಿದ್ದಾರೆ. ಪ್ರಸ್ತುತ ಇದಕ್ಕೆ ಬಹಳಷ್ಟು ಬೆಲೆ ಇದೆ. ಇದು ಇಲ್ಲದೆ ರೋಗಿಗಳು ಬಳಲುತ್ತಿದ್ದಾರೆ. ಇದರಲ್ಲಿ ಏನು ಇಲ್ಲ. ಸಹಾಯಕ್ಕಾಗಿ ಯಾರಾದರನ್ನು ಕರೆದರೆ ಒಂದು ನಿಮಿಷ ಎಂದು ಹೇಳುತ್ತಾರೆ ಮತ್ತು ಗಂಟೆಗಳ ಕಾಲ ಹೋಗಿಬಿಡುತ್ತಾರೆ. ನಾನು ಅವರನ್ನು ಕರೆಯುತ್ತಲೇ ಇರುತ್ತೇನೆ ಆದರೆ ಯಾರು ಬರುವುದಿಲ್ಲ. 1-2 ಗಂಟೆಗಳ ಬಳಿಕ ಬರುತ್ತಾರೆ ಅಲ್ಲಿಯವರೆಗೂ ಆಕ್ಸಿಜನ್‍ನನ್ನು ನಾವೇ ನೋಡಿಕೊಳ್ಳಬೇಕಾಗುತ್ತದೆ. ಅವರಿಗೆ ಅರ್ಥ ಮಾಡಿಸಲು ಸಾಧ್ಯವಾಗುತ್ತಿಲ್ಲ. ನಾನು ಏನು ಮಾಡಲಿ ಎಂದು ಪ್ರಶ್ನಿಸಿದ್ದಾರೆ.